Taqsiṭ tis 66: Izabal, tagelliṭ tamcumt
MBEED lmut n ugellid Yarubeam, igelliden meṛṛa iḥekmen Yef eecṛa leeṛac n Isṛayil llan d imcumen. Lameena, agellid Aḥab yugar-iten meṛṛa. Teẓriḍ acimi? Ssebba tameqrant ţ-ţameṭṭut-is Izabal yellan ţ-ţagelliṭ tamcumt.
Izabal ur telli ara seg wegdud n Isṛayil. D yelli-s n ugellid n temdint n Ṣidun. Teţeebbid aṛebbit n lekdeb Baeal yerna tewwi Aḥab d waṭas si wat Isṛayil ad eebden ula d nutni Baeal. Izabal tekṛeh Yahwa yerna tessazzel idammen n waṭas n lanbeyya-ines. Wid i d-yeqqimen, ilaq-asen ad ffren di lYiran akken ur ten-tneqq ara. M’ara tebYu lḥaǧa, teţţaweḍ dima Yer lebYi-s Yas ilaq aţ-ţneY albeeḍ.
Yiwen wass, agellid Aḥab yeḥzen aṭas. DYa testeqsa-t Izabal: ‘AcuYer akka i tḥezneḍ ass-a?’
Aḥab yerra-yas: ‘Γef ssebba n wayen i yi-d-yenna Nabut. BYiY ad aYeY fell-as tafeṛṛant-is lameena yeggumma a yi-ţ-izzenz.’
Izabal tenna-yas: ‘Ur ţceggib ara iman-ik, d nekk ara k-ţ-id-iḥeṛṛen.’
Izabal tura tibṛatin, dYa tceggee-itent i kra n imeqranen n temdint anda yezdeY Nabut. Tenna-yasen: ‘Ddmet sin imejhal ara iberrḥen belli Nabut yeneel Ṛebbi akk-d ugellid. Mbeed awit Nabut beṛṛa n temdint, tṛejmem-t alamma yemmut.’
Akken kan i ţ-id-yewweḍ lexbaṛ belli yemmut Nabut, Izabal tenna i Aḥab: ‘Kker aţ-ţeddmeḍ tafeṛṛant n Nabut.’ Ahat ula d kečč teqqareḍ-as deg yiman-ik belli tuklal Izabal leiqab imi texdem tawaYit yecban tagi, neY ala?
Yusa-d lawan ideg iceggee Yahwa yiwen wergaz iwumi qqaren Yihu akken a ţ-ieaqeb. Mi tesla Izabal iteddu-d Yihu, tekker tkeḥḥel i wallen-is yerna tcebbeḥ iman-is. Mi d-yusa Yihu, yufa-ţ-id Yef ṭṭaq. Yenna i yergazen yellan deg wexxam: ‘Ḍeggret-ţ-id d akessar!’ D ayen i xedmen yergazen-nni akken i teţwaliḍ di ţţeswiṛa. Ḍeggren-d Izabal tamcumt, dYa temmut. Akka i tfukk ddunit fell-as.
1 Igelliden 16:29-33; 18:1-4; 21:1-16; 2 Igelliden 9:30-37.
Isteqsiyen
- Anta i d Izabal?
- Acimi yeḥzen yiwen wass ugellid Aḥab?
- Acu i texdem Izabal akken ad yekseb wergaz-is Aḥab tafeṛṛant n Nabut?
- Anwa i gceggee Yahwa akken ad ieaqeb Izabal?
- Akken i teţwaliḍ di ţţeswiṛa, acu yeḍran mi gewweḍ Yihu Yer wexxam n Izabal?
Isteqsiyen nniḍen
- Γer 1 Igelliden 16:29-33 d 18:3, 4.
Ini-d acḥal i teweeṛ temeict di Isṛayil m’akken yeḥkem ugellid Aḥab. (1 Igel. 14:9)
- Γer 1 Igelliden 21:1-16.
Amek i d-issken Nabut tirrugza d nnṣaḥa Yer Yahwa? (1 Igel. 21:1-3; Lewwi 25:23-28)
Akken ur nettabae ara lemtel n Aḥab, amek i glaq a nqabel taswiet ur d-nusi ara akken i ţ-nenwa? (1 Igel. 21:4; Ṛuma 5:3-5)
- Γer 2 Igelliden 9:30-37.
Yihu yexdem lebYi n Yahwa s ẓẓwara. Acu i nezmer a neḥfeḍ si lemtel-is? (2 Igel. 9:4-10; 2 Kurin. 9:1, 2; 2 Tim. 4:2)
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn